مرامك وين توصل كافي مامليت
الك نيه تحس اوتوكف ابحدك
الفرشتلك جنحهه وشالتك للغيم
لا تدبج عليهه اتوقع اتهدك
الوحدك من تظل معناها جف اتصير
عمرك مااتصفك من تظل وحدك
ناصفتك ابروحي وصرت شركه اوياي
بيه وكلشي عندي وكلشي ماعندك
ابخدي اتشوف نور اواحس بيك اتغار
واكلك خدي يعكس نور البخدك
ماعديتني ابعدتك من عديت
واناابتدي ابعدك واختم ابعدك
جله وناربيك اتئامرن بالسوء
ورضيت انجوي ابنارك وارجف ابردك
انا باخرنفس غركان احشم بيك
وشفت جزرك تعذر والفزع مدك
التكبروالتواضع يلتقن ندين
خذت ميل اعلى روحي وماصرت ندك
قست نفسك ابكدي اشلون من ياباب
ابحلك ظلي امن احطك ينبلع كدك
انااعصارابحرجنت انت بي سفان
اشتضن يصمد اشراعك لوجنت ضدك
جبل بعيون ناسي وانت صم اتراب
اشلون اتريدني انزل واكعد ابسدك
انت ازغير كلش مثل عين الدود
انفخ بيك نفخه اترابك ايسدك
كلك فص ثلج وانا انوصف بركان
ماتكدرتطبني وتوصل اشحدك
اشجم عنتر ابعنتر بالعشك رديت
انت اصيار امس تعتقد مااردك
يالماشي ابدرب تدريني بي كصاب
عليه احسب احسابك دربك ايردك
وذيج الساعه اكلك روح ودك مات
حقد كلبي عليك ابكثر ماودك
تحياتي